คือหลังจากมีประจำเดือนครั้งก่อนหน้านี้ มีอะไรกับแฟนไปสองครั้งห่างๆกันค่ะ ใส่ถุงยางป้องกันและตรวจเช็คเสมอ และห่างจากมีอะไรกันครั้งสุดท้ายไป6วัน ประจำเดือนก็มาเป็นปกติค่ะ คือปริมาณ สี กลิ่นปกติ แสดงว่าไม่ต้องห่วงเรื่องท้องแล้วใช่ไหมคะ
สวัสดีค่ะ การมีเพศสัมพันธ์โดยการใช้ถุงยางอนามัยนั้น จะมีโอกาสตั้งครรภ์ได้ประมาณ 2%-18% อย่างไรก็ตาม หากหลังจากที่มีเพศสัมพันธ์ ได้มีประจำเดือนมาแล้ว โดยมาในช่วงวันที่ที่ควรจะมา และมานาน 2-7 วัน มีปริมาณเหมือนปกติที่เคยเป็น ก็แสดงว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นแต่อย่างใดค่ะ